ত্রিমাত্রিক বস্তু মাত্রই দ্বিমাত্রিক বস্তু হতে পাওয়া যাবে। সিলিন্ডার কিংবা ঘনবস্তুর বেলায় হয়তো একই আকৃতির পৃষ্ঠ একটির উপর আরেকটি বসে বসে তৈরি হয়েছে কিন্তু অনিয়তাকার বস্তুর বেলায় একই আকৃতির হবে না আরকি। যেমন কোণকের বেলায় একটি বৃত্তের উপর আরেকটি সামান্য ক্ষুদ্র ব্যাসার্ধের বৃত্ত, তার উপর এটি থেকে ক্ষুদ্র আরেকটি এবং এভাবে বৃত্তের আকৃতি ছোট হতে হতে একটি বিন্দুতে পৌছালে কোণক পাওয়া যাবে। একইভাবে সামান্য একটু ভিন্ন উপায়ে দ্বি-কোণক পাওয়া যায়। আর একদমই অনিয়তাকার বস্তুর ক্ষেত্রে অনিয়তাকার দ্বিমাত্রিক তল যুক্ত হয়ে এমন আকৃতি নিয়েছে ধরে নিতে হবে। থ্রিডি প্রিন্টার ঠিক এভাবেই কাজ করে। নানা আঁকারের বস্তুকে বইয়ের পাতার মতো অনেকগুলো ভাগে ভাগ করে ধীরে ধীরে একটার পর একটা সাজিয়ে গড়ে তোলে।[4]